Copyright: Bug d.o.o. & SysPrint d.o.o.


Uvod
Dobrodošli

Dobrodošli na novi Enterov DVD. Ovaj dokument sadrži upute za korištenje instalacijskog programa, važne napomene o programima i ostalim materijalima na DVD-u, baš kao i neke dodatne pojedinosti prespecifične da bi bile objavljivane u "papirnatom" dijelu časopisa.

• Organizacija materijala na Enterovom DVD-u

• Informacije o materijalima objavljenim na DVD-u

• Pretraživanje

• Problemi?

(C) 2009, Bug d.o.o.

Izdavačka kuća Bug d.o.o. ne može preuzeti nikakvu moralnu ni materijalnu odgovornost za štetu nastalu izravno ili neizravno korištenjem ovog DVD-a ili bilo kojeg njegovog dijela. Svi su materijali priređeni s dobrim namjerama i s naše je strane napravljen maksimalan napor da se bilo kakva šteta unaprijed izbjegne, ali dobra je ideja prije korištenja bilo kojeg od priloženih programa napraviti kopiju vrijednih podataka na neki siguran medij i imati stalno aktivan rezidentan antivirusni alat.

Također, instalacija nekog shareware programa s Enterovog DVD-a ne oslobađa vas odgovornosti od plaćanja zakonite naknade autoru programa, ako je on za korištenje svog programa traži.


Organizacija
Organizacija materijala na Enterovom DVD-u

Svi materijali koje Enterov DVD donosi svakog mjeseca smisleno su raspoređeni u šest glavnih kategorija:

• [image] Zabava: Ovdje ćete pronaći najnovije demo igre o kojima pišemo u papirnatom Enteru te kolekciju igara napisanih u Flashu koje su izvrsne za svakodnevnu razbibrigu. U svakom broju ovdje se nađe i jedna tematska kategorija igara te skupina igara i programa namijenjenih najmlađima (Enter Junior). U svakom broju možete nešto i naučiti uz igru koristeći programe iz rubrike Igraj se i uči čiji je sadržaj na granici zabavnog i edukativnog.

• [image] Novi programi: Nakon učenja dobro se i malo opustiti. Ovdje možete pronaći velik broj besplatnih programa kao i onih koji to nisu. Često ovdje donosimo i razne programe o kojima pišemo u časopisu.

• [image] SOS programi: Niti jedno računalo nije korisno ukoliko ga ne opremimo kvalitetnim programima. U ovoj rubrici potržite uvijek najnovije verzije nekoliko najvažnijih programa za koje Enterovi stručnjaci preporučuju da budu instalirani na svakom računalu. Posebno skrećemo pozornost na antivirusne alate (u podrubrici Utility) koji su danas obavezna zaštita za baš svako računalo.

• [image] Pojmovnik: Većina tekstova u papirnatom Enteru definira nekoliko novih računalnih pojmova, detaljno ih objašnjavajući. Kolekciju svih do sada definiranih pojmova potražite ovdje, prigodno organiziranu i lako pretraživu.

• [image] Pretraživanje: Želite li saznati na kojem je Enterovom CD-u ili DVD-u objavljen koji program zavirite u Enterovu bazu programa. Ovdje možete označiti koju kategoriju želite pretraživati ("Novi programi", "Zabava" i slično) te hoćete li pretraživati samo naslove ili kompletne opise. Rezultat će se ubrzo pojaviti na ekranu sa slikom pripadajuće naslovnice Entera!


DodatneInformacije
Informacije o materijalima objavljenim na DVD-u

Za svaki dokument, program ili tek neki pojam Enterov DVD donosi i njihove opise iz kojih je jasnije čemu rečeni materijal služi, eventualne upute o instalaciji programa ili slične informacije. U glavnoj listi programa vidljive su tek osnovne informacije poput kratkog opisa programa dok su detaljnije informacije dostupne u desnom dijelu, tzv. info prozoru.

Info prozor prilagođava svoj izgled trenutno odabranom programu u glavnoj listi. Običnim rječnikom govoreći, nakon što u glavnoj listi kliknete na neki program, info prozor će prikazati detaljnije informacije o njemu. Tako će za programe ispisati njihovu veličinu (nakon instalacije), ali također i vrstu licence (freeware, shareware i slično), ima li program deinstalaciju, te kojom je ocjenom program ocjenjen od Enterova stručnog tima. Informacija dostupnih kroz info prozor ima doista mnoštvo, te ih nećemo sve nabrajati - istražite njegove mogućnosti sami, "surfajući" sadržajem Enterovog DVD-a. Dok nije odabran ni jedan član glavne liste, info prozor će prikazati općenite informacije o materijalima koji se trenutno u njoj nalaze.

Posebno vrijedi napomenuti da info prozor za mnoštvo materijala donosi i informacije o načinima njihove instalacije, pa ako negdje zapnete, provjerite još jednom jeste li pročitali sve upute koje vam je Enterov DVD ponudio.


Pretraživanje

Kako materijala na Enterovom DVD-u ima mnoštvo, Pretraživanje je dio DVD-a s kojim se što prije treba sprijateljiti. Upotreba je posve jednostavna, ni po čemu kompliciranija od tražilica na raznim web-stranicama. Dovoljno je u polje za traženje (u gornjem desnom uglu prozora) unijeti traženi pojam i kliknuti na dugmić "Traži". Ukoliko je traženi pojam pronađen, Enterov DVD će vas postaviti na prvi materijal koji zadovoljava unijete kriterije.

Pretraživanje Enterovog DVD-a nije "osjetljivo" na velika i mala slova tj. pojmovi "acdsee" i "ACDSee" se smatraju identičnima. Također, pretraživanje DVD uvijek započinje od materijala koji je trenutno odabran u listi. Stoga ako želite primjerice pretraživati samo pojmove, prvo se pozicionirajte na Pojmovnik (glavni, okomiti izbornik uz lijevi rub prozora) i tada počnite s pretraživanjem.

Ukoliko niti jedan materijal na DVD-u ne sadrži u svom nazivu ili opisu unešeni pojam, program će vas obavijestiti o tome. Provjerite jeste li unijeli pojam ispravno, te ga po potrebni skratite tek na korijen riječi, jer se možda negdje i pojavljuje na DVD-u, ali u drugom padežu od unešenog. Recimo, umjesto da pretražujete pojam "prezentacija", pokušajte s pretraživanjem po pojmu "prezentac", jer ćete tako naći i pojmove "prezentaciju", "prezentaciji" i slično.


Problemi

Pretpostavimo nevjerojatnu situaciju da nešto krene naopako i ne znate sami naći rješenje - pogledajte par najčešćih "pogrešaka" i njihovih rješenja:

Instalirao sam program XYZ sa DVD-a, ali on ne radi već izbaci neku čudnu poruku o grešci!

Kada kliknem na dugmić Instaliraj ili Otvori ništa se ne dogodi!

Kome da se obratim sa prijedlozima za unapređenje Enterovog DVD-a?

Instalirao sam program XYZ sa DVD-a, ali on ne radi već ispiše neku čudnu poruku o grešci!

Ukoliko je ta aplikacija igra, provjerite imate li instaliranu posljednju verziju DirectX drivera. Ukoliko to ne pomogne ili ukoliko je u pitanju neki drugi program, a ne igra, pogledajte nedosaju li Vam možda neke runtime biblioteke (takvi programi najčešće izjave da za svoj rad potrebuje neku VBRUN*.DLL ili MFC*.DLL datoteku). Najnovije verzije DirectX drivera možete pronaći među SOS programima. Svakako je vrijedno spomena da i među različitim verzijama iste runtime biblioteke postoje poveće razlike, pa je tako ponekada potrebno instalirati novu verziju preko već postojeće da bi neki program proradio.

Nažalost, razloga za nemogućnost pokretanja pojedinih programa može biti neizmjerno mnogo. Moguće je da program nema dovoljno mjesta na odredišnom disku za svoju instalaciju ili da jednostavno ne podržava Vašu verziju Windowsa. Ukoliko je instalacija sa Enterovog DVD-a prošla uspješno, a program ipak ne radi, najsigurnije je za stručnu pomoć se obratiti autoru tog programa.

Kada kliknem na dugmić Instaliraj ili Otvori ništa se ne dogodi!

Ukoliko je "program" koji pokušavate pokrenuti zapravo neka neizvršna datoteka (primjerice - PDF dokument) koju možete pregledavati samo u za to određenim programima (primjerice u Adobe Readeru) i ako niti jedan instalirani program nije povezan s njenim nastavkom (u konkretnom slučaju taj nastavak je PDF), tada otvaranje datoteke neće uspjeti. Na sreću, u takvim slučajevima instalacijski program će pokušati na tekućem Enterovom DVD-u potražiti program koji uspješno rukuje tim formatom datoteke i, ukoliko takav program postoji, ponudit će vam njegovu instalaciju. Naš je savjet da dopustite instalaciju i tada pokušate ponovo otvoriti spornu datoteku (odnosno "program") što bi ovog puta trebalo uspjeti.

Ako, na Vašu nesreću, nemate već instaliran niti jedan program koji pravilno raspoznaje format te datoteke te ako ni na trenutnom Enterovom DVD-u nema takvog programa, tada vam ostaje samo potražiti takav program na Internetu. Za početak, selektirajte "program" (tj. datoteku) i kliknite dugmić "Explorer". Otvoriti će vam se Explorerov prozor s "pogledom" u mapu u kojoj se datoteka nalazi. Pogledajte nastavak datoteke i zatim potražite program koji taj nastavak pravilno prepoznaje.

Kome da se obratim sa prijedlozima za unapređenje Enterovog DVD-a?

Adresa enterdvd@bug.hr uvijek stoji otvorena za sve pohvale, kritike, projedloge, ideje i slično. Enterovim autorima biti će puno lakše nastaviti raditi kvalitetna rješenja ukoliko im Vi kažete što od njih želite.